Priekšlikums Padomes regula, ar kuru groza Regulu (EK) Nr. 661/2008, ar ko nosaka galīgu antidempinga maksājumu Krievijas izcelsmes amonija nitrāta importam /* COM/2009/0493 galīgā redakcija */





[pic] | EIROPAS KOPIENU KOMISIJA | Briselē, 22.9.2009 COM(2009) 493 galīgā redakcija Priekšlikums PADOMES REGULA, ar kuru groza Regulu (EK) Nr. 661/2008, ar ko nosaka galīgu antidempinga maksājumu Krievijas izcelsmes amonija nitrāta importam PASKAIDROJUMA RAKSTS 1) Priekšlikuma konteksts | Priekšlikuma pamatojums un mērķi Šis priekšlikums attiecas uz to, kā procedūrā, kas, cita starpā, skar Krievijas izcelsmes amonija nitrāta importu, ir piemērojama Padomes 1995. gada 22. decembra Regula (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis, kurā jaunākie grozījumi izdarīti ar Padomes 2005. gada 21. decembra Regulu (EK) Nr. 2117/2005 (“pamatregula”). | Vispārīgais konteksts Šis priekšlikums ir sagatavots, izpildot Eiropas Kopienu Pirmās instances tiesas spriedumu par Padomes Regulas spēkā esību, kura saskaņā ar pamatregulu pieņemta tādas izmeklēšanas rezultātā, kas veikta atbilstīgi ar pamatregulā izklāstītajām būtiskajām un procedūras prasībām. | Spēkā esošie noteikumi priekšlikuma jomā Padomes 2008. gada 8. jūlija Regula (EK) Nr. 661/2008[1], ar ko nosaka galīgu antidempinga maksājumu Krievijas izcelsmes amonija nitrāta importam pēc tam, kad veikta termiņa beigu pārskatīšana atbilstīgi Regulas (EK) Nr. 384/96 11. panta 2. punktam un daļēja starpposma pārskatīšana atbilstīgi minētās regulas 11. panta 3. punktam. | Atbilstība pārējiem ES politikas virzieniem un mērķiem Nepiemēro. | 2) Apspriešanās ar ieinteresētajām personām un ietekmes novērtējums | Apspriešanās ar ieinteresētajām personām | Apspriešanās ar ieinteresētajām personām nebija nepieciešama. | Ekspertu atzinumu pieprasīšana un izmantošana | Neatkarīgu ekspertu atzinums nebija vajadzīgs. | Ietekmes novērtējums Šis priekšlikums ir sagatavots, izpildot Eiropas Kopienu Pirmās instances tiesas spriedumu lietā T-348/05 un īstenojot pamatregulu. Pamatregulā nav paredzēts vispārējs ietekmes novērtējums, bet sniegts pilnīgs vērtējamo nosacījumu uzskaitījums. | 3) Priekšlikuma juridiskie aspekti | Ierosināto pasākumu kopsavilkums Padome ar Regulu (EK) Nr. 658/2002 noteica galīgu antidempinga maksājumu tāda Krievijas izcelsmes amonija nitrāta importam, kas atbilst KN kodiem 3102 30 90 un 3102 40 90. Pēc prasības iesniedzēja pieprasījuma tika veikta starpposma pārskatīšana attiecībā uz ražojuma jomu, kuras rezultātā izdarīja grozījumu ar Padomes Regulu (EK) Nr. 945/2005, piemērojot galīgos antidempinga maksājumus cietiem mēslošanas līdzekļiem, kuru amonija nitrāta saturs pārsniedz 80 % no svara un kuru izcelsme ir Krievijā (“AN”). Visbeidzot, pēc tam, kad bija saņemts pieprasījums par pārskatīšanu saistībā ar termiņa beigām atbilstīgi pamatregulas 11. panta 2. punktam, Padome ar Regulu (EK) Nr. 661/2008 piemēroja antidempinga maksājumu Krievijas izcelsmes amonija nitrāta importam vēl uz pieciem gadiem. Eksportētājs JSC Kirovo-Chepetsky Khimichesky Kombinat 2005. gada 14. septembrī iesniedza Pirmās instances tiesā prasību atcelt Padomes Regulu (EK) Nr. 945/2005, ar kuru tika paplašināts pasākumu apjoms. Prasības iesniedzējs apgalvoja, ka Padome nevar attiecināt pasākumus uz ražojumu, kurš atšķiras no attiecīgā ražojuma. Eiropas Kopienu Pirmās instances tiesa 2008. gada 10. septembrī lietā T-348/05 atcēla Regulu (EK) Nr. 945/2005. Ņemot vērā iepriekš minēto, ir jāatceļ antidempinga maksājumi, kas atbilstīgi Padomes Regulai (EK) Nr. 945/2005 un Padomes Regulai (EK) Nr. 661/2008 ir samaksāti par amonija nitrāta importu no JSC Kirovo-Chepetsky Khimichesky Kombinat uz Eiropas Kopienu, abos gadījumos izņemot maksājumus, kas piemēroti tādu ražojumu importam, kuri atbilst KN kodiem 3102 30 90 un 3102 40 90 un kuri veidoja sākotnējo ražojuma jomu. Tāpēc Padomei tiek ierosināts pieņemt pievienoto priekšlikumu regulai, kas cik vien iespējams drīz jāpublicē Eiropas Savienības Oficiālajā Vēstnesī. | Juridiskais pamats Padomes 1995. gada 22. decembra Regula (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis, kurā jaunākie grozījumi izdarīti ar Padomes Regulu (EK) Nr. 2117/2005, un jo īpaši tās 11. panta 4. punkts. | Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. | Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. | Rīcības forma ir aprakstīta pamatregulā un neparedz valstu lēmumus. | Netiek prasīts norādīt, kā līdz minimumam samazina un proporcionāli priekšlikuma mērķim sadala Kopienas, valstu valdību, reģionālo un vietējo varas iestāžu, uzņēmēju un pilsoņu finansiālo un administratīvo slogu. | Juridisko instrumentu izvēle | Ierosinātais juridiskais instruments: Padomes regula. | Citi instrumenti nebūtu piemēroti, jo ir jāgroza Padomes regula. | 4) IETEKME UZ BUDžETU | Priekšlikums neietekmē Kopienas budžetu. | Priekšlikums PADOMES REGULA, ar kuru groza Regulu (EK) Nr. 661/2008, ar ko nosaka galīgu antidempinga maksājumu Krievijas izcelsmes amonija nitrāta importam EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis[2] (“pamatregula”), un jo īpaši tās 9. panta 4. punktu, ņemot vērā priekšlikumu, ko Komisija iesniedza pēc apspriešanās ar Padomdevēju komiteju, tā kā: A. IEPRIEKŠĒJĀ PROCEDŪRA (1) Padome ar Regulu (EK) Nr. 658/2002[3] piemēroja galīgo antidempinga maksājumu tāda Krievijas izcelsmes amonija nitrāta importam, kas atbilst KN kodiem 3102 30 90 un 3102 40 90. Pamatojoties uz Kopienas ražošanas nozares pieprasījumu, tika veikta starpposma pārskatīšana attiecībā uz šā ražojuma jomu, un ar Padomes Regulu (EK) Nr. 945/2005[4] tika piemēroti galīgie antidempinga maksājumi tādu Krievijas izcelsmes cieto mēslošanas līdzekļu importam, kuru amonija nitrāta saturs pārsniedz 80 % no svara (“AN”) un kuri atbilst KN kodiem 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 un ex 3105 90 91. (2) Pēc tam, kad bija saņemts pieprasījums par pārskatīšanu saistībā ar termiņa beigām atbilstīgi pamatregulas 11. panta 2. punktam, Padome ar Regulu (EK) Nr. 661/2008[5] apstiprināja antidempinga maksājumu Krievijas izcelsmes amonija nitrāta importam. B. PROCEDŪRA PIRMĀS INSTANCES TIESĀ (3) Saskaņā ar Krievijas tiesību aktiem dibinātais uzņēmums JSC Kirovo-Chepetsky Khimichesky Kombinat 2005. gada 14. septembrī Tiesas kancelejā iesniedza prasību atcelt Padomes Regulu (EK) Nr. 945/2005. (4) Eiropas Kopienu Pirmās instances tiesa 2008. gada 10. septembrī lietā T-348/05 atcēla Padomes 2005. gada 21. jūnija Regulu (EK) Nr. 945/2005. C. PASĀKUMU GROZĪŠANA (5) Ņemot vērā iepriekšminētos konstatējumus, antidempinga pasākumi, kas jāpiemēro tāda Krievijas izcelsmes amonija nitrāta importam, kurš atbilst KN kodiem 3102 30 90 un 3102 40 90 un ko ražo un eksportē JSC Kirovo-Chepetsky Khimichesky Kombinat , ir jāatceļ ar atpakaļejošu datumu no Padomes Regulas (EK) Nr. 661/2008 spēkā stāšanās dienas. (6) Maksājuma atmaksāšana vai atbrīvošana no tā jāpieprasa no valsts muitas iestādēm saskaņā ar tiesību aktiem, kas piemērojami muitas jomā, IR PIEŅĒMUSI ŠO REGULU. 1. pants 1. Padomes Regulas (EK) Nr. 661/2008 2. panta 2. punkta b) apakšpunkts kļūst par c) apakšpunktu. 2. Padomes Regulas (EK) Nr. 661/2008 2. panta 2. punktā pēc a) apakšpunkta ievieto šādu apakšpunktu: “ b) precēm, ko ražo JSC Kirovo-Chepetsky Khimichesky Kombinat ( TARIC papildkods A959): Ražojuma apraksts | KN kods | TARIC kods | Fiksēta maksājuma summa (euro par tonnu) | - Amonija nitrāts, izņemot ūdens šķīdumos | 3102 30 90 | - | 47,07 | - Amonija nitrāta maisījumi ar kalcija karbonātu vai citām neorganiskām vielām, kas nav mēslošanas līdzekļi, kuru slāpekļa saturs pārsniedz 28 % no svara | 3102 40 90 | - | 47,07 | Antidempinga maksājumu nepiemēro 2. panta 1. punktā minētajām precēm, kuras ražo JSC Kirovo-Chepetsky Khimichesky Kombinat un kuras nav minētas tabulā iepriekš.” 2. pants Galīgos antidempinga maksājumus, kas samaksāti par attiecīgā ražojuma importu no JSC Kirovo-Chepetsky Khimichesky Kombinat uz Eiropas Kopienu atbilstīgi Padomes Regulai (EK) Nr. 661/2008, izņemot maksājumus, kas piemēroti tādu ražojumu importam, kuri atbilst KN kodam 3102 30 90 un 3102 40 90, atmaksā vai atbrīvo no tiem. Maksājuma atmaksāšanu vai atbrīvošanu no tā pieprasa valsts muitas iestādēm saskaņā ar tiesību aktiem, kas piemērojami muitas jomā. 3. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . Regulas 1. pantu piemēro no 2008. gada 13. jūlija. Šī regula uzliek saistības kopumā un ir tieši piemērojama visās dalībvalstīs. Briselē, [..] Padomes vārdā – priekšsēdētājs […] [1] OV L 185, 8.7.2008., 1. lpp. [2] OV L 56, 6.3.1996., 1. lpp. [3] OV L 102, 18.4.2002., 1. lpp. [4] OV L 160, 23.6.2005., 1. lpp. [5] OV L 185, 8.7.2008., 1. lpp.